| ***Auksapirštis*** |
| --- |
|  |
|  |
| Pavadinimas | Goldfinger |
| Kilmės šalis | Jungtinės Amerikos Valstijos Jungtinė Karalystė |
| Režisierius | Guy Hamilton |
| Prodiuseris (-iai) | Harry SaltzmanAlbert R. Broccoli |
| Scenaristas (-ai) | Richard Maibaum Paul Dehn |
| Operatorius | Ted Moore |
| Kompozitorius | John Barry Lesley Bricusse Anthony Newley |
| Vaidina | Sean ConneryHonor BlackmanHarold Sakata Gert FröbeDesmond LlewelynShirley EatonTania Mallet |
| Metai | 1964 |
| Žanras | nuotykių |
| Trukmė | 110 min. |
| Kalba | anglų |
| Platintojas | United Artist |
| Biudžetas | 3 mln. JAV dol. |
| Pajamos | 124,9 mln. JAV dol. |
| **IMDb įrašas** |

**Auksapirštis** (angl. *Goldfinger*) – trečiasis filmas iš serijos apie britų agentą 007 Džeimsą Bondą, pasirodęs ekranuose 1964 metų rugsėjo 17 d. Jungtinėje Karalystėje ir gruodžio 22 dieną JAV. Kaip ir ankstesniuose filmuose, pagrindinį vaidmenį atliko škotų aktorius Sean Connery, o jį režisavo Guy Hamilton, vėliau sukūręs dar tris filmus. Filmas pasakoja apie Bondo kovą su Auricu Goldfingeriu (Auksapirščiu), ketinančiu užpulti Fort Knokso aukso saugyklą.

Filmas kainavo 3 milijonus dolerių, o pajamos siekė 124,9 milijono. Jis pateko į Gineso rekordų knygą kaip greičiausiai atsipirkęs filmas. Žurnalas „Entertainment Weekly" 2006 metais jį išrinko geriausiu visų laikų Bondo filmu, o 2008 metais tą patį padarė ir „Total Films".

Aktoriai
--------

Auric Goldfinger
Jill Masterton
* Sean Connery – *Džeimsas Bondas*, MI6 agentas 007
* Gert Fröbe – *Auric Goldfinger*, pagrindinis filmo neigiamas personažas; turtuolis, jaučiantis silpnybę auksui
* Honor Blackman – *Pussy Galore*, Goldfingerio asmeninė pilotė ir moterų piločių komandos „Flying Circus" vadovė
* Harold Dakata – *Oddjob*, Goldfingerio sargybinis korėjietis
* Shirley Eaton – *Jill Masterson*, Goldfingerio padėjėja, kuri įsimyli Bondą ir už tai nužudoma nuotrauka su auksu
* Tania Mallet – *Tilly Masterson, Jill Masterson sesuo, siekianti keršto*
* Bernard Lee – *M*, Džeimso Bondo viršininkas ir slaptosios tarnybos vadovas
* Cec Linder – *Felix Leiter*, CŽV agentas ir Bondo sąjungininkas
* Martin Benson- *Mr. Solo*
* Desmond Llewelyn – *Q*, slaptosios tarnybos bendradarbis, aprūpinantis 007 naujausiais ginklais
* Lois Maxwell – *Miss Moneypenny*, M sekretorė
* Austin Willis – *Mr. Simmons*
* Michael Mellinger – *Kisch*; Goldfingerio būrio vadas
* Burt Kwouk – *Mr. Ling*

Vokietis Gert Fröbe nemokėjo anglų kalbos, todėl filme jo tekstas yra dubliuojamas.

Honor Blackman gavo vaidmenį filme po to, kai prodiuseriai atkreipė dėmesį į jos darbą seriale „Keršytojai". Pradžioje prodiuseriai dvejojo kaip į personažo vardą „Pussy Galore" reaguos cenzūra ir netgi buvo pasiruošę jį pakeisti į „Kitty Galore", tačiau po susitikimo su JAV cenzoriumi klausimas buvo išspręstas teigiamai. „MSN" ir „IGN" Pussy Gallore skyrė 2 vietą tarp visų laikų Bondo merginų.

Haroldas Sakata yra olimpinių žaidynių sidabro medalio laimėtojas sunkumų kilnojimo rungtyje.

Filmavimas
----------

Filmo režisieriumi buvo pasirinktas Guy Hamiltonas po to, kai prodiuseriai nesusitarė dėl honoraro su ankstesnių filmų kūrėju Terence Youngu. Hamiltonas nutarė, kad Bondas neturi būti panašus į supermeną, todėl reikia suteikti daugiau galios jo priešininkams. Jis buvo pažįstamas su Bondo personažo kūrėju Ianu Flemingu, su kuriuo kartu tarnavo Pirmojo pasaulinio karo metu. Be to, Hamiltonui buvo pasiūlyta režisuoti pirmąjį filmą „Daktaras Ne", tačiau jis atsisakė.

Aston Martin DB5
Būtent nuo „Auksapirščio" neatsiejama filmų dalimi tapo įvairūs naujoviški ginklai. Hamiltono iniciatyva personažas Q tapo labiau komiškas ir šis jo santykis su agentu 007 buvo perkeliamas iš vieno filmo į kitą.

Scenarijų filmui, kaip ir pirmiems dviem, parašė Richardas Mainbaumas, tačiau prodiuseriui Harry Salzmanui jis nepatiko, todėl buvo pakviestas Paulas Dehnas, kad „pašalinti britiškus akcentus". Tai sukėlė Seano Connery nepasitenkinimą ir Mainbaumas buvo sugrąžintas atgal.

Po to, kai filmavimo aikštelėje Seanas Connery patyrė nugaros traumą, jis išsiderėjo, kad gaus 5 procentus nuo kiekvieno Bondo serijos filmo, kuriame vaidins, pajamų. Be to, filme 007 pirmą kartą atsisėdo už Aston Martin vairo ir ši mašina vėliau imta tapatinti su Bondo personažu. Šiame filme tai buvo Aston Martin DB5 kupė, kurios pasirinkimas buvo lemtas to, jog tai buvo naujausias britų pagamintas sportinis automobilis.

Muzika
------

Filmas tapo pirmuoju Bondo serijoje, kuriame titulinė daina atliekama ekrane rodant įžanginius titrus. Vėliau tai tapo tradicija, kuri buvo pažeista tik filme „Jos Didenybės slaptojoje tarnyboje".

Titulinę dainą atlieka Shirley Bassey, vėliau ji įrašė pagrindines dainas dar dviem serijos filmams: „Deimantai amžiams" ir „Munreikeris". Tekstą „Goldfinger" parašė Anthony Newley ir Leslie Bricusse, o muziką – Johnas Barry. Pirmąją dainos versiją įdainavo Newley, tačiau filme skamba Bassey balsas. Daina tapo populiari ir Billboard Hot 100 sąraše pasiekė 5 vietą. Filmo garso takelis pasiekė 14 vietą Jungtinės Karalystės albumų sąraše ir 1 vietą JAV, išsilaikęs 70 savaičių Billboard 200.

Apdovanojimai
-------------

* Oskaras už specialiuosius efektus.
* BAFTA nominacija už Geriausią meninę išraišką.
* Edgar Allan Poe apdovanojimo nominacija už Geriausią užsienio filmą.
* Vokietijos Golden Screen apdovanojimas.
* Grammy nominacija už Geriausią dainą kino filmui.
* Laurel apdovanojimas už Geriausią veiksmo dramą ir Geriausią aktorių (Seanas Connery), taip pat 3 vieta už Geriausią antraplanį vaidmenį (Gert Fröbe)

Visus apdovanojimus filmas pelnė 1965 metais.

Šaltiniai
---------

1. ↑  „James Bond Movies". *Box Office Mojo*. Nuoroda tikrinta 2007-07-11.
2. ↑  „Countdown! The 10 best Bond girls". *Entertainment Weekly*. 2006-11-24. Suarchyvuotas originalas 2007-12-29. Nuoroda tikrinta 2008-02-24.
3. ↑  Dave Zdyrko (2006-11-15). „Top 10 Bond Babes". *IGN*. Suarchyvuotas originalas 2008-09-16. Nuoroda tikrinta 2008-10-06.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |